**Ministru kabineta noteikumu projekta “Grozījumi Ministru kabineta 2011.gada 15.februāra noteikumos Nr.130 “Iedzīvotāju reģistrā iekļauto ziņu izsniegšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošais regulējums paredz, ka pašvaldība var ziņu pieprasītājam sniegt ziņas par personas deklarēto vai reģistrēto dzīvesvietas adresi, ja dzīvesvieta deklarēta vai reģistrēta attiecīgās pašvaldības administratīvajā teritorijā. (Ministru kabineta 2011.gada 15.februāra noteikumu Nr.130 “Iedzīvotāju reģistrā iekļauto ziņu izsniegšanas kārtība” 5.punkts). Tādējādi, tulkojot normu gramatiski, secināms, ka pašvaldība var sniegt ziņas par dzīvas personas deklarēto vai reģistrēto dzīvesvietas adresi, nevis arī par mirušas personas pēdējo deklarēto vai reģistrēto dzīvesvietas adresi, ja dzīvesvieta deklarēta vai reģistrēta attiecīgās pašvaldības administratīvajā teritorijā.Praksē ir konstatēts, ka personām Latvijas novados, lai saņemtu izziņu no Iedzīvotāju reģistra par mirušās personas pēdējo dzīvesvietu mantojumu lietas uzsākšanai, lielākoties teritoriāli tuvāk ir vērsties izziņas pieprasīšanai un saņemšanai pašvaldības iestādē, nevis pieprasīt un saņemt izziņu Pilsonības un migrācijas lietu pārvaldes teritoriālajā nodaļā.Tāpat ir saņemtas iedzīvotāju sūdzības, paužot neapmierinātību par sarežģīto procedūru un papildu izmaksām, dodoties uz Pilsonības un migrācijas lietu pārvaldes teritoriālo nodaļu šādas izziņas pieprasīšanai un saņemšanai. Vairākas pašvaldības ierosinājušas mainīt tiesisko regulējumu, nepārprotami norādot, kādas izziņas tās var izsniegt. Tāpat pašvaldības ir paudušas gatavību šādu izziņu izsniegt, lai mazinātu iedzīvotājiem administratīvo slogu un nodrošinātu to apmierinātību ar valsts pārvaldes iestāžu darbu.Ievērojot minēto, Ministru kabineta noteikumu projekts paredz, ka turpmāk arī pašvaldības varēs sniegt Iedzīvotāju reģistrā iekļautās ziņas par mirušas personas pēdējo deklarēto vai reģistrēto dzīvesvietu, ja tā bija attiecīgās pašvaldības administratīvajā teritorijā.Atbilstoši Dzīvesvietas deklarēšanas likuma 13.panta trešajai daļai Ministru kabinets nosaka kārtību, kādā Pilsonības un migrācijas lietu pārvalde pēc nekustamā īpašuma īpašnieka vai viņa pilnvarotas personas pieprasījuma bez maksas sniedz nekustamā īpašuma īpašniekam vai viņa pilnvarotai personai ziņas par personām, kuru dzīvesvieta deklarēta vai reģistrēta viņa īpašumā, un sniedzamo ziņu apjomu. Tādējādi likums paredz, ka bez maksas tiek sniegtas ziņas par aktuālām ziņām, tas ir, tām personām, kuras ir šobrīd deklarējušas vai reģistrējušas dzīvesvietu, nevis arī par vēsturiskām ziņām. Savukārt ziņas par personām, kuras ir bijušas agrāk deklarētas attiecīgajā dzīvesvietas adresē, nekustamā īpašuma īpašnieks varēs iegūt uz atsevišķa iesnieguma pamata, samaksājot valsts nodevu atbilstoši Ministru kabineta 2015.gada 14.jūlija noteikumiem Nr.391 “Noteikumi par valsts nodevu par informācijas saņemšanu no Iedzīvotāju reģistra”.Ievērojot minēto un to, ka Ministru kabineta noteikumi nodrošina likuma regulējuma izpildi, nepieciešams precizēt Ministru kabineta 2011.gada 15.februāra noteikumos Nr.130 “Iedzīvotāju reģistrā iekļauto ziņu izsniegšanas kārtība” likumdevēja gribu un noteikt, ka nekustamā īpašuma īpašnieks vai viņa pilnvarotā persona var bez maksas saņemt ziņas par tām personām, kuras ir deklarējušās vai reģistrējušas dzīvesvietu viņa īpašumā uz ziņu sniegšanas brīdi. Pilsonības un migrācijas lietu pārvaldē ir vairākkārt saņemti vairāku lielu nekustamo īpašuma īpašnieku pieprasījumi par viņu īpašumā deklarēto vai reģistrēto personu skaitu, lai realizētu savas īpašumtiesības. Ministru kabineta 2011.gada 15.februāra noteikumi Nr.130 “Iedzīvotāju reģistrā iekļauto ziņu izsniegšanas kārtība” neparedz, ka šādas ziņas tiek sniegtas bez maksas, līdz ar to atbilstoši Ministru kabineta 2013.gada 17.septembra noteikumu Nr.886 “Pilsonības un migrācijas lietu pārvaldes maksas pakalpojumu cenrādis” 1.pielikumam iekasējama samaksa. Tomēr tiklīdz šīs personas uzzina, ka ir nepieciešams veikt samaksu atbilstoši minētajiem noteikumiem, tā tiek lūgts izsniegt ziņas bez maksas, ievērojot Ministru kabineta 2011.gada 15.februāra noteikumu Nr.130 “Iedzīvotāju reģistrā iekļauto ziņu izsniegšanas kārtība” 15.punktu. Tādējādi, kaut arī nekustamā īpašuma īpašniekam ir nepieciešamas tikai statistiskās ziņas savu tiesību realizācijai, lai izvairītos no samaksas tiek lūgts izsniegt viņam pienākošās ziņas par viņa īpašumā deklarēto (reģistrēto) personu vārdu, uzvārdu, personas kodu, kas pēc būtības var tikt uzskatīta par nepamatotu datu apstrādi. Tomēr Pilsonības un migrācijas lietu pārvaldei nav tiesību atteikt šo ziņu sniegšanu, jo normatīvais regulējums paredz, ka nekustamā īpašuma īpašnieks vai viņa pilnvarota persona var bez maksas saņemt Iedzīvotāju reģistrā iekļautās ziņas (personas vārds (vārdi) un uzvārds, personas kods, deklarētās vai reģistrētās dzīvesvietas adrese, dzīvesvietas deklarēšanas vai reģistrēšanas datums) par personām, kuras ir deklarējušas vai reģistrējušas dzīvesvietu viņa īpašumā. Tā kā Dzīvesvietas deklarēšanas likuma 13.panta trešā daļa paredz, ka Ministru kabinets nosaka sniedzamo ziņu apjomu, kas var būt arī statistiskās ziņas, tas ir, personu, kuras ir deklarējušas vai reģistrējušas dzīvesvietu nekustamā īpašumā, skaits, tad nepieciešams papildināt Ministru kabineta 2011.gada 15.februāra noteikumu Nr.130 “Iedzīvotāju reģistrā iekļauto ziņu izsniegšanas kārtība” 15.punktu paredzot, ka nekustamā īpašuma īpašnieks vai viņa pilnvarotā persona var saņemt arī ziņas par dzīvesvietas adresē deklarēto vai reģistrēto personu skaitu.Tādējādi tiktu ievērotas ne tikai nekustamo īpašumu īpašnieku tiesības, bet arī tiktu mazāk apstrādāti personu dati.Tāpat ir tehniski precizēti atsevišķi Ministru kabineta 2011.gada 15.februāra noteikumu Nr.130 “Iedzīvotāju reģistrā iekļauto ziņu izsniegšanas kārtība” punkti. |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mirušo personu tuvinieki.2015.gadā Latvijā mirušo personu skaits bija 28 267.Pašvaldībās nodarbinātie.Nekustamo īpašumu īpašnieki.Pilsonības un migrācijas lietu pārvalde. |
| 2. | Tiesiskā regulējuma ietekme uz tautsaimniecību un administratīvo slogu | Mirušo personu tuviniekiem samazināsies administratīvais slogs, samazināsies laiks, kas jāvelta ceļam līdz izziņas pieprasīšanas un saņemšanas iestādei, jo turpmāk, ziņas par mirušās personas pēdējo deklarēto vai reģistrēto dzīvesvietu varēs pieprasīt attiecīgās pašvaldības administratīvajā teritorijā.Pašvaldībām palielināsies darba apjoms, jo turpmāk, pamatojoties uz pieprasījumu, būs jāsniedz ziņas arī par mirušās personas pēdējo deklarēto vai reģistrēto dzīvesvietu. Tomēr, ievērojot to, ka saskaņā ar Ministru kabineta 2015.gada 14.jūlija noteikumu Nr.391 “Noteikumi par valsts nodevu par informācijas saņemšanu no Iedzīvotāju reģistra” 7.2.apakšpunktu valsts nodevu par ziņu saņemšanu no Iedzīvotāju reģistra ieskaita pašvaldības budžetā, ja informāciju sniedz pašvaldība vai tās izveidota iestāde, papildu uzliktais administratīvais slogs ir samērīgs.Nekustamo īpašumu īpašniekiem, kuri iesniedz iesniegumu Pilsonības un migrācijas lietu pārvaldē ar lūgumu sniegt bez maksas statistiskās ziņas (par personu skaitu, kuras deklarētas vai reģistrētas to īpašumos), un Pilsonības un migrācijas lietu pārvaldei administratīvais slogs samazināsies, jo Pilsonības un migrācijas lietu pārvaldei nebūs jāsagatavo atteikums un personai jānosūta tas, savukārt nekustamo īpašumu īpašniekiem nebūs jāprecizē savs pieprasījumus un atkārtoti jāvēršas Pilsonības un migrācijas lietu pārvaldē. |
| 3. | Administratīvo izmaksu monetārs novērtējums | Pilsonības un migrācijas lietu pārvalde 2015.gadā izsniedza 4 350 izziņas papīra formā no Iedzīvotāju reģistra. Atbilstoši Ministru kabineta 2015.gada 14.jūlija noteikumu Nr.391 “Noteikumi par valsts nodevu par informācijas saņemšanu no Iedzīvotāju reģistra” anotācijas 1.pielikumā norādītām prognozēm, paredzēts, ka 2016.gadā tiks izsniegtas 4 300 izziņas papīra formā no Iedzīvotāju reģistra.Tā kā netiek veikta atsevišķa uzskaite par izsniegto izziņu skaitu par mirušas personas pēdējo deklarēto dzīvesvietu, kā arī netiek veikta uzskaite par izziņas pieprasītāja dzīvesvietas adresi, proti, vai izziņas pieprasītāja dzīvesvieta ir Pilsonības un migrācijas lietu pārvaldes teritoriālās nodaļas tuvumā vai nē, personu skaits, kas varētu pieprasīt izziņas no Iedzīvotāju reģistra par personas pēdējo deklarēto dzīvesvietu, ir aptuvens.Līdz šim:Personai:C (nokļūšanai Pilsonības un migrācijas lietu pārvaldes teritoriālajā nodaļā izziņas pieprasīšanai) = (atalgojums 4,47 *euro*/h x 1h) x (800 gadījumu gadā x 1 izziņas pieprasīšana) = 3 576 *euro*C (pieprasījuma iesniegšana izziņas saņemšanai) = (atalgojums 4,47 *euro*/h x 0,5h) x (800 gadījumu gadā x 1 izziņas pieprasīšana) = 1 788 *euro*Iestādei:C (izziņas sagatavošanai un izsniegšanai) = (atalgojums 5,09 *euro*/h x 0,5h) x (800 gadījumu gadā x 1 izziņas sagatavošana un izsniegšana) = 2 036 *euro*C1 (kopā) = 7 400 *euro* Pēc projekta spēkā stāšanās, ja puse no izziņu pieprasītājiem pieprasītu izziņas pašvaldībā:Personai (Pilsonības un migrācijas lietu pārvaldē):C (nokļūšanai Pilsonības un migrācijas lietu pārvaldes teritoriālajā nodaļā izziņas pieprasīšanai) = (atalgojums 4,47 *euro*/h x 1h) x (400 gadījumu gadā x 1 izziņas pieprasīšana) = 1 788 *euro*C (pieprasījuma iesniegšana izziņas saņemšanai) = (atalgojums 4,47 *euro*/h x 0,5h) x (400 gadījumu gadā x 1 izziņas pieprasīšana) = 894 *euro*Iestādei:C (izziņas sagatavošanai un izsniegšanai) = (atalgojums 5,09 *euro*/h x 0,5h) x (400 gadījumu gadā x 1 izziņas sagatavošana un izsniegšana) = 1 018 *euro*Personai (pašvaldībā):C (nokļūšanai pašvaldībā izziņas pieprasīšanai) = (atalgojums 4,47 *euro*/h x 0,5h) x (400 gadījumu gadā x 1 dzīvesvietas reģistrācija) = 894 *euro*C (pieprasījuma iesniegšana izziņas saņemšanai) = (atalgojums 4,47 *euro*/h x 0,5h) x (400 gadījumu gadā x 1 izziņas pieprasīšana) = 894 *euro*Iestādei:C (izziņas sagatavošanai un izsniegšanai) = (atalgojums 5,09 *euro*/h x 0,5h) x (400 gadījumu gadā x 1 izziņas sagatavošana un izsniegšana) = 1 018 *euro*C2(kopā) = 6 506 *euro* Pirms projekta spēkā stāšanās – 7 400 *euro*Pēc projekta spēkā stāšanās – 6 506 *euro*Par dzīvesvietas adresē deklarēto vai reģistrēto personu skaitu:Tā kā netiek veikta atsevišķa uzskaite par to gadījumu skaitu, kad nekustamā īpašnieka īpašnieks lūdz izsniegt statistiskās ziņas bez maksas un atteikuma gadījumā, precizē savu prasījumu un lūdz izsniegt visas Ministru kabineta 2011.gada 15.februāra noteikumu Nr.130 “Iedzīvotāju reģistrā iekļauto ziņu izsniegšanas kārtība” 15.punktā norādītās ziņas, tas ir aptuvens.Līdz šim:Personai:C1 (nokļūšanai Pilsonības un migrācijas lietu pārvaldes teritoriālajā nodaļā izziņas pieprasīšanai) = (atalgojums 4,47 *euro*/h x 1h) x (20 gadījumu gadā x 1 izziņas pieprasīšana) = 89 *euro*C2 (pieprasījuma iesniegšana izziņas saņemšanai) = (atalgojums 4,47 *euro*/h x 0,5h) x (20 gadījumu gadā x 1 izziņas pieprasīšana) = 44 *euro**Pēc atteikuma saņemšanas:*C3 (atkārtota nokļūšana Pilsonības un migrācijas lietu pārvaldes teritoriālajā nodaļā precizētā pieprasījuma iesniegšanai) = (atalgojums 4,47 *euro*/h x 1h) x (20 gadījumu gadā x 1 izziņas pieprasīšana) = 89 *euro*C4 (precizētā pieprasījuma iesniegšana izziņas saņemšanai) = (atalgojums 4,47 *euro*/h x 0,5h) x (20 gadījumu gadā x 1 izziņas pieprasīšana) = 44 *euro*C (kopā) = C1 + C2 + C3 + C4 = 266 *euro*Pilsonības un migrācijas lietu pārvaldei:C1 (atteikuma sagatavošanai un nosūtīšanai) = (atalgojums 5,09 *euro*/h x 1 h) x (20 gadījumu gadā x 1 atteikuma) = 102 *euro**Pēc atteikuma nosūtīšanas:*C2 (izziņas sagatavošanai un izsniegšanai) = (atalgojums 5,09 *euro*/h x 0,5h) x (20 gadījumu gadā x 1 izziņas sagatavošana un izsniegšana) = 51 *euro*C (kopā) = C1 + C2 = 153 *euro* Pēc projekta spēkā stāšanās. Personai:C1 (nokļūšanai Pilsonības un migrācijas lietu pārvaldes teritoriālajā nodaļā izziņas pieprasīšanai) = (atalgojums 4,47 *euro*/h x 1h) x (20 gadījumu gadā x 1 izziņas pieprasīšana) = 89 *euro*C2 (pieprasījuma iesniegšana izziņas saņemšanai) = (atalgojums 4,47 *euro*/h x 0,5h) x (20 gadījumu gadā x 1 izziņas pieprasīšana) = 44 *euro*C (kopā) = C1 + C2 = 133 *euro*Pilsonības un migrācijas lietu pārvaldei:C (izziņas sagatavošanai un izsniegšanai) = (atalgojums 5,09 *euro*/h x 0,5h) x (20 gadījumu gadā x 1 izziņas sagatavošana un izsniegšana) = 51 *euro*Pirms projekta spēkā stāšanās – 317 *euro*Pēc projekta spēkā stāšanās – 184 *euro* |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2016. gadu | izmaiņas, salīdzinot ar 2016. gadu | izmaiņas, salīdzinot ar 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 835 960 | 941 | 1 882 | 1 882 | 1 882 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 835 960 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 941 | 1 882 | 1 882 | 1 882 |
| 2. Budžeta izdevumi: | 617 727 | 0 | 0 | 0 | 0 |
| 2.1. valsts pamatbudžets | 617 727 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 218 233 | 941 | 1 882 | 1 882 | 1 882 |
| 3.1. valsts pamatbudžets | 218 233 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 941 | 1 882 | 1 882 | 1 882 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 941 | 1 882 | 1 882 | 1 882 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 941 | 1 882 | 1 882 | 1 882 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Ministru kabineta 2015.gada 14.jūlija noteikumu Nr.391 “Noteikumi par valsts nodevu par informācijas saņemšanu no Iedzīvotāju reģistra” anotācijas 1.pielikumā norādītām prognozēm, paredzēts, ka 2016.gadā tiks izsniegtas 4 300 izziņas papīra formā no Iedzīvotāju reģistra.Tā kā netiek veikta atsevišķa uzskaite par izsniegto izziņu skaitu par mirušas personas pēdējo deklarēto dzīvesvietu, kā arī netiek veikta uzskaite par izziņas pieprasītāja dzīvesvietas adresi, proti, vai izziņas pieprasītāja dzīvesvieta ir Pilsonības un migrācijas lietu pārvaldes teritoriālās nodaļas tuvumā vai nē, personu skaits, kas varētu pieprasīt izziņas no Iedzīvotāju reģistra par personas pēdējo deklarēto dzīvesvietu, ir aptuvens, tas ir, pašvaldībās (visās Latvijas pašvaldībās kopumā) varētu palielināties izsniegto izziņu skaits par 400 izziņām gadā, no kurām, ņemot vērā, ka pašvaldībās lielākoties pieprasa izziņas izsniegt piecu darbdienu laikā, 90 % varētu tikts izsniegtas, iekasējot valsts nodevu 4,28 *euro[[1]](#footnote-1)* apmērā, un 10 % - iekasējot 8,54 *euro[[2]](#footnote-2)* apmērā.Ietekme uz pašvaldību budžetu (ieņēmumu palielinājums) sākot ar 2017.gadu (ik gadu):(360 (90% no 400 izziņām) x 4.28 *euro* (valsts nodeva par izziņas sagatavošanu 5 darbdienu laikā)) + (40 (10% no 400 izziņām) x 8,54 *euro* (valsts nodeva par izziņas sagatavošanu 1 darbdienas laikā)) = 1 882 *euro*.Ievērojot to, ka paredzams, ka jaunais regulējums stāsies spēkā 2016.gada vidū, tad ietekme uz pašvaldību budžetu 2016.gadā:1 882 *euro* (ieņēmumi no nodevas gadam) / 2 = 941 *euro.*Tā kā pieprasījums pēc izziņas par vienas personas dzīvesvietas adresi, ja persona pieprasa aktuālo informāciju par savu, sava bērna, kurš jaunāks par 18 gadiem, deklarēto, reģistrēto vai personas norādīto dzīvesvietu vai par aizbildnībā vai aizgādnībā esošās personas deklarēto, reģistrēto vai norādīto dzīvesvietu (turpmāk – Izziņa)[[3]](#footnote-3) ir lielāks nekā prognozēts, tad valsts pamatbudžetā negūtie ieņēmumi (2016.gadā 941 *euro* apmērā un turpmāk ik gadu 1 882 *euro* apmērā) kompensēsies ar papildus gūtiem ieņēmumiem no nodevas par Izziņas izsniegšanu.Tādējādi nav paredzams valsts pamatbudžeta ieņēmumu no nodevas par informācijas saņemšanu no Iedzīvotāju reģistra samazinājums (likuma “Par valsts budžetu 2016.gadam” 2.pielikuma sadaļa “Valsts pamatbudžetā iemaksājamās valsts nodevas un citi maksājumi no valsts institūciju sniegtajiem pakalpojumiem un veiktās darbības”).  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes mājaslapās. |
| 2. | Sabiedrības līdzdalība projekta izstrādē | Projekts 2016.gada 2.februārī ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti | Komentāri par projektu nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Anotācijas IV, V sadaļa - Projekts šo jomu neskar.

Iekšlietu ministrs R.Kozlovskis

Vīza: valsts sekretāre I. Pētersone-Godmane

01.06.2016. 08:51

2 533

Stone, 67219425

kristine.stone@pmlp.gov.lv

Brīvniece, 67219453

ramona.brivniece@pmlp.gov.lv

1. Valsts nodevas apmērs saskaņā ar Ministru kabineta 2015.gada 14.jūlija noteikumu Nr.391 “Noteikumi par valsts nodevu par informācijas saņemšanu no Iedzīvotāju reģistra” 2.3.1.apakšpunktu. [↑](#footnote-ref-1)
2. Turpat 2.3.2.apakšpunkts. [↑](#footnote-ref-2)
3. Turpat 2.7.apakšpunkts. [↑](#footnote-ref-3)